**Datum: 08.05.2024. SAOPŠTENJE ZA MEDIJE**

**Rast m:tel-a u prvom kvartalu 2024: Dobit veća za 2,5 miliona KM**

Nakon rekordnih poslovnih rezultata u 2023. godini, kompanija m:tel nastavila je trend rasta i u 2024. godini. Tako je prvi kvartal završen sa ostvarenom dobiti od 17,6 miliona konvertibilnih maraka, što je rast od 2,5 miliona konvertibilnih maraka, odnosno 16,92% u odnosu na isti period 2023. godine. EBITDA kompanije je uvećana za 7 miliona konvertibilnih maraka u odnosu na isti period prošle godine.

Ukupni prihodi iznose 121,2 miliona konvertibilnih maraka i uvećani su za 9,8 miliona konvertibilnih maraka, što je povećanje od 8,75% u odnosu na ukupne prihode ostvarene u prethodnoj godini. Ukupni troškovi, s obzirom na rast cijena i inflaciju u globalnim okvirima, očekivano su uvećani za 6,9 miliona konvertibilnih maraka, odnosno oko 7,30% u odnosu na prethodnu godinu.

Kompanija nastavlja odgovarati na sve izazove stalnim investiranjem u podizanje kvaliteta usluga, ključnim faktorima koji su omogućili ovaj izvanredni uspjeh, kao i društveno odgovorne aktivnosti.

Ključne riječi: m:tel, finansijski izvještaj, poslovanje

Izvor fotografije: m:tel PR